AEC เตรียมขายหุ้น AAMC สัดส่วน 60% ให้”ยุพา เดชะอำไพ” ภายในมิ.ย.นี้
AEC เตรียมขายหุ้น AAMC สัดส่วน 60% ให้"ยุพา เดชะอำไพ" ภายในมิ.ย.นี้
29 มิ.ย. 2559

บริษัทหลักทรัพย์ เออีซี จำกัด (มหาชน) หรือ AEC เปิดเผยว่า ที่ประชุมคณะกรรมการบริษัทก่อนหน้านี้อนุมัติให้จำหน่ายหุ้นของบริษัท บริหารสินทรัพย์ เอเอเอ็มซี จำกัด (AAMC) ซึ่งเป็นบริษัทย่อยที่ถือหุ้นอยู่ 90% และประกอบธุรกิจรับซื้อ รับโอนสินทรัพย์ด้อยคุณภาพของสถาบันการเงิน โดยจะขายหุ้นใน AAMC จำนวน 60% ให้กับนางยุพา เดชะอำไพ มูลค่ารวม 36.75 ล้านบาทภายในเดือนมิ.ย.นี้
ขณะที่ปัจจุบันหุ้นของ AAMC ที่บริษัทถืออยู่มีมูลค่าตามบัญชี 60.67 ล้านบาท หรือคิดเป็นมูลค่าหุ้น 60.67 บาท/หุ้น แต่เมื่อรวมต้นทุนที่บริษัทลงทุนไปทั้งหมดคิดเป็นจำนวน 61.50 ล้านบาท คิดเป็นต้นทุน 61.25 บาท/หุ้น
 โดยการขายหุ้นใน AAMC ดังกล่าวเพื่อลดผลกระทบในส่วนที่ AAMC ซึ่งประกอบธุรกิจซื้อทรัพย์สินด้อยคุณภาพมาบริหาร และบริษัทจะต้องตั้งสำรองสินทรัพย์ด้อยคุณภาพในงบการเงิน ซึ่งจะทำให้มีผลกระทบกับงบการเงินของบริษัท รวมทั้งจะได้รับเงินค่าหุ้นเพื่อนำไปใช้เป็นเงินทุนหมุนเวียนในการดำเนินธุรกิจของบริษัท